rejauldu/bengali-wikipedia huggingface dataset:
কলাম্বিয়া পর্বত কানাডিয় রকি পর্বতমালার উইন্সটন চার্চিল রেঞ্জে অবস্থিত। এটির চূড়া কানাডার আলবার্টা প্রদেশের সর্বোচ্চ বিন্দু এবং কানাডিয় রকি পর্বতমালায় উচ্চতা ও ভূসংস্থানিক বৈশিষ্ট্যের বিচারে রবসন পর্বতের পর দ্বিতীয় সর্বোচ্চ পর্বত। এটি জেসপার জাতীয় উদ্যানের উত্তর প্রান্তে, ব্রিটিশ কলাম্বিয়া ও আলবার্টা প্রদেশের সীমানায় অবস্থিত, তবে এটির সর্বোচ্চ চূড়া আলবার্টার ভিতরে পরেছে। ১৮৯৮ সালে কলাম্বিয়া নদীর নামানুসারে ইংলিশ পর্বতবিদ জন নরম্যান কলি এই পর্বতের নামকরণ করেন। ১৯০২ সালে সুইস পর্বতারোহী ক্রিস্টিয়ান কউফম্যানের দিক নির্দেশনায় ব্রিটিশ ধর্মযাজক জেমস আউটরাম সর্বপ্রথম এই পর্বতে আরোহণ করেন।   আরোহণ পথ  কলাম্বিয়া পর্বত আরোহণের জন্য সাধারণত 'পূর্বমুখি' হিমবাহ পথ আছে, এই পথে গ্রীষ্মে সোজাসুজি আরোহণ করা যায়, যদিও এইপথে প্রায়  আথাবাস্কা হিমবাহ ও কলাম্বিয়া বরফক্ষেত্র পাড়ি দিতে হয়। অন্যদিকে 'কিংস ট্রেঞ্চ' দিয়ে আরোহণে ৮ কিলোমিটার(৫ মাইল) পথ কমে যায়। পর্বতটির উত্তর শৈলশিরার উপরের পথটি পর্বতারোহণ পথের ধরন অনুযায়ী পঞ্চম গ্রেডের পথ এবং বেশি দর্শনীয় হিসেবে বিবেচিত।   ভূতত্ত্ব ও জলবায়ু  কলাম্বিয়া পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়। কোপেনের জলবায়ু শ্রেনীবিভাগ অনুযায়ী কলাম্বিয়া পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ূ প্রবাহ থাকলে -৩০° সেলসিয়াস পর্যন্ত নেমে যায়।   চিত্রশালা    আরও দেখুন    আথাবাস্কা পর্বত   তথ্যসূত্র   বিষয়শ্রেণী:আলবার্টার পর্বত বিষয়শ্রেণী:জেসপার জাতীয় উদ্যানের পর্বত
দ্য প্রবলেম্স অব ফিলোসোফি হলো ১৯১২ সালে প্রকাশিত বার্ট্রান্ড রাসেল লিখিত একটি বই।Oxford University Press website, The Problems of Philosophy  বিবরণ  রাসেল অধিবিদ্যার পরিবর্তে জ্ঞানের উপর মনোনিবেশ করেন: যদি এটি অনিশ্চিত হয় যে বাহ্যিক বস্তুর অস্তিত্ব আছে, তাহলে আমরা কীভাবে সম্ভাব্যতার দ্বারা সেগুলি সম্পর্কে জ্ঞান পেতে পারি সেই সমস্যাগুলির উপর দৃষ্টি নিবদ্ধ করার মাধ্যমে রাসেল বিশ্বাস করেন যে এটি ইতিবাচক এবং গঠনমূলক আলোচনাকে উস্কে দেবে। শুধুমাত্র ইন্দ্রিয় তথ্যের কারণে বাহ্যিক বস্তুর অস্তিত্ব নিয়ে সন্দেহ করার কোনো কারণ নেই।   প্রভাব  রাসেল বইটিকে তার 'শিলিং শকার' বলে অভিহিত করেছেন এবং এটিকে একটি ছোট, সস্তা বই হিসেবে দেখেছেন যা সাধারণ পাঠকদের জন্য লেখা;Taylor and Francis website, Bertrand Russell: The Problems of Philosophy কয়েক দশক ধরে এটি তার সর্বাধিক পঠিত বই। এই বইটি প্রায়শই দর্শনের শিক্ষার্থীদের জন্য একটি পাঠ্যপুস্তক হিসাবে গণ্য করা হয়েছে।Stanford Encyclopedia of Philosophy website, Bertrand Russell      তথ্যসূত্র    বহিঃসংযোগ   {{wikiquote}      Category:1912 non-fiction books বিষয়শ্রেণী:বার্ট্রান্ড রাসেলের কাজ বিষয়শ্রেণী:ইংরেজি ভাষার বই Category:English non-fiction books
২০০১ গ্রেগরীয় বর্ষপঞ্জির একটি সাধারণ বছর যা সোমবার দিয়ে শুরু হয়েছে। ২০০৭ সাল ৩য় সহস্রাব্দ এবং ২১ শতকের ৭ম বছর।   ঘটনাবলী    ১১ জানুয়ারি - বাংলাদেশের তৎকলীন  রাষ্ট্রপতি ডঃ ইয়াজউদ্দিন আহমদ জরুরি অবস্থা ঘোষণা করেন।  ১২ জানুয়ারি - ডঃ ফখরুদ্দীন আহমদ তত্বাবধায়ক সরকারের  প্রধান উপদেষ্টা হিসাবে শপথ গ্রহণ করেন।  ৭ মার্চ - সাবেক প্রধানমন্ত্রী খালেদা জিয়ার বড় ছেলে এবং বিএনপির সিনিয়র যুগ্ন মহাসচিব তারেক রহমান দূর্নীতির অভিযোগে গ্রেফতার হন।   ১৪ মার্চ - নন্দীগ্রাম গণহত্যার ঘটনায় পশ্চিমবঙ্গের পূর্ব মেদিনীপুর জেলার নন্দীগ্রামে পুলিশের গুলিচালনায় চৌদ্দজন গ্রামবাসী নিহত হন।  ৩০ মার্চ - সন্ত্রাসী সংগঠন জেএমজেবি বিলুপ্ত ঘোষণা করা হয়।  জুন ২৭ - গর্ডন ব্রাউন ব্রিটিশ প্রধানমন্ত্রীর দায়িত্ব গ্রহণ করেন।   ৭ জুলাই - New Open World Corporation কর্তৃক আয়োজিত প্রতিযোগীতায় মাচু পিচু বিশ্বের সাতটি নতুন বিস্ময়ের একটি নির্বাচিত হয়।  ১৬ জুলাই - বাংলাদেশর তৎকালীন সাবেক প্রধানমন্ত্রী শেখ হাসিনাকে দূর্নীতির অভিযোগে গ্রেফতার করা হয়।   ১৯ জুলাই - প্রতিভা পাতিল ভারতের প্রথম মহিলা রাষ্ট্রপতি নির্বাচিত হন।  ২১ আগস্ট - ঢাকা বিশ্ববিদ্যালয়ের ছাত্রদের উপর সেনাবাহিনী ও পুলিশের আক্রমণের প্রতিবাদে এই দিনটিকে কালো দিবস হিসাবে পালন করা হয়।  ১১ সেপ্টেম্বর - প্রথম টোয়েন্টি ২০ বিশ্বকাপ ক্রিকেট দক্ষিণ আফ্রিকায় শুরু হয়।  ১ নভেম্বর - বাংলাদেশের নির্বাচন বিভাগকে বিচার বিভাগ থেকে পৃথকীকরণ করা হয়।   জন্ম  জানুয়ারি  ১ জানুয়ারি  - স্বর্ণা আক্তার, বাংলাদেশী ক্রিকেটার এপ্রিল  ১৮ এপ্রিল - মরিয়াম খলিফ, পাকিস্তানী শিশু-তারকা জুলাই  ২৩ জুলাই - অমৃতা মুখার্জি, ভারতীয় শিশু অভিনেত্রী   মৃত্যু   এপ্রিল   ৫ এপ্রিল - লীলা মজুমদার, একজন ভারতীয় বাঙালি লেখিকা। (জ. ১৯০৮)   জুলাই   ৩০ জুলাই - ইংমার বারিমান, সুয়েডীয় মঞ্চ ও চলচ্চিত্র নির্দেশক। (জ. ১৯১৮)  অক্টোবর  ১১ অক্টোবর - শ্রী চিন্ময়, বাঙালি মহাত্মা ও হিন্দুধর্মের সংস্কারক, লেখক, শিল্পী, কবি ও সঙ্গীতজ্ঞ। (জ. ১৯৩১)   ডিসেম্বর  thumb|বেনজির ভুট্টো  ২৭ ডিসেম্বর - বেনজীর ভুট্টো, পাকিস্তানের সাবেক প্রধানমন্ত্রী। (জ. ১৯৫৩)   নোবেল পুরস্কার  right|100px  রসায়ন - গেরহার্ড আর্টেল  অর্থনীতি - লিওনিদ হারউইচ, এরিক মাসকিন, রজার মায়ারসন  সাহিত্য - ডোরিস লেসিং  শান্তি - আল গোর, জাতিসংঘের ইন্টারগভার্নমেন্টাল প্যানেল ফর ক্লাইমেট চেঞ্জ  পদার্থবিজ্ঞান -  	আলবার্ট ফার্ট, পিটার গ্রুনবার্গ  চিকিৎসাবিজ্ঞান - মারিও আর ক্যাপেচি, অলিভার স্মিথ, মার্টিন জে ইভান্স   তথ্যসূত্র   বিষয়শ্রেণী:২০০৭
কল্যাণ কুমার জেনা (জন্ম: ১৯৪৪) ১ ই আগস্ট ২০০৭-২০০৯ পর্যন্ত ভারতীয় রেলওয়ে বোর্ডের চেয়ারম্যান ছিলেন। তাঁর নিয়োগে তিনি আন্তর্জাতিক রেলওয়ে ইউনিয়নের সভাপতির দায়িত্বও গ্রহণ করেছিলেন। তিনি ভারতীয় রেলওয়ে বোর্ডের প্রাক্তন চেয়ারম্যান জয় প্রকাশ বাত্রার স্থলাভিষিক্ত হন।   জেনা ইন্ডিয়ান ইনস্টিটিউট অফ টেকনোলজি কানপুর থেকে স্নাতক এবং ১৯৭১ সালে ভারতীয় রেলওয়ে ট্র্যাফিক সার্ভিসে যোগ দেন। তিনি ভারতের রেলওয়ে, বিশ্বের চতুর্থ বৃহত্তম রেলওয়ে ব্যবস্থার সমস্ত ডোমেইনে বিভিন্ন দায়িত্ব পালন করেছেন। চেয়ারম্যান পদে নিয়োগের আগে জেনা বোর্ডের সদস্য (স্টাফ) ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:ভারতীয় রেলওয়ের আধিকারিক বিষয়শ্রেণী:ইন্ডিয়ান ইনস্টিটিউট অফ টেকনোলজি কানপুর প্রাক্তন শিক্ষার্থী বিষয়শ্রেণী:আইআইটি কানপুরের প্রাক্তন শিক্ষার্থী
আব্বাস ইবনুল ওয়ালিদ ছিলেন একজন উমাইয়া আরব শাহজাদা ও সেনাপতি। তিনি খলিফা প্রথম আল-ওয়ালিদের পুত্র। তিনি আরব-বাইজেন্টাইন যুদ্ধের সময় একজন পরিচিত সামরিক নেতা। ৭৪০ এর দশকের মধ্যভাগে তিনি গৃহযুদ্ধের সাথে জড়িয়ে যান এবং বন্দী হন। ৭৫০ সালে বন্দী অবস্থায় তিনি মৃত্যুবরণ করেন।   জীবনী  আব্বাস ছিলেন খলিফা প্রথম আল-ওয়ালিদের পুত্র। তার শৈশব সম্পর্কে বেশি কিছু জানা যায় না। আরব ও বাইজেন্টাইন সূত্রে তার কর্মজীবনের বিস্তারিত বর্ণনার ক্ষেত্রে ভিন্ন রকম মত পাওয়া যায়। ৭০৭ সালে তিয়ানার গুরুত্বপূর্ণ বাইজেন্টাইন দুর্গ অভিযানের সময় তিনি অংশ নিয়েছিলেন। এতে তিনি তার চাচা মাসলামা ইবনে আবদুল মালিকের পাশাপাশি আরব বাহিনীকে নেতৃত্ব দিয়েছেন। ৭০৭-৭০৮ এর শীতকালব্যপী শহরে দীর্ঘ অবরোধ করা হয়। বসন্তে বাইজেন্টাইনদের প্রেরিত অতিরিক্ত সেনাদল পরাজিত হওয়ার পর শহর আত্মসমর্পণ করে। যুদ্ধে আরবদেরকে পরাজয়ের মুখ থেকে ফিরে বিজয়ী হওয়ার ক্ষেত্রে আব্বাসের গুরুত্বপূর্ণ ভূমিকা রয়েছে এমনটা আরব লেখকরা লিখেছেন।  এই বছরগুলিতে বাইজেন্টাইন এশিয়া মাইনরে পরিচালিত বার্ষিক অভিযানগুলির প্রায় সবকয়টিতে আব্বাস অংশ নিয়েছেন। তার সবচেয়ে উল্লেখযোগ্য অভিযান ছিল ৭১২ সালে কিলিকিয়ার সেবাস্ট ও ৭১৩ সালে পিসিডিয়ার এন্টিওক অধিকার, ৭২১ সালে পাফলাগোনিয়া অভিযান এবং ৭২২/৭২৩ সালের সিজা দুর্গ অধিকারের অভিযান। পাফলাগোনিয়া অভিযানে তিনি প্রায় ২০,০০০ জনকে বন্দী করেন বলা হয়ে থাকে। ইতোমধ্যে ৭২০ সালে তার চাচা মাসলামার সাথে তিনি ইরাকের গভর্নর ইয়াজিদ ইবনুল মুহাল্লাবের বিদ্রোহ দমনে অংশ নিয়েছেন।  দ্বিতীয় আল-ওয়ালিদের শাসনামলের প্রথম দিকে আব্বাস খলিফার বিরোধিতা করতে অনিচ্চুক ছিলেন। তবে পরবর্তীতে দ্বিতীয় আল-ওয়ালিদের বিরুদ্ধে অভ্যুত্থানে অংশ নেন। এতে ওয়ালিদ অপসারিত হন এবং আব্বাসের ভাই তৃতীয় ইয়াজিদ খলিফা হন। ইয়াজিদ ও তার উত্তরসূরি ইবরাহিম ইবনুল ওয়ালিদ উভয়েই দীর্ঘসময় সিংহাসনে ছিলেন না। দ্বিতীয় মারওয়ান খলিফা হওয়ার পর আব্বাসকে বন্দী করে হারানের কারাগারে আটক করা হয়। এখানে ৭৫০ সালে তিনি রোগাক্রান্ত হয়ে মারা যান।   আনজার প্রতিষ্ঠা  থাম্ব|250px|আনজারে উমাইয়া প্রাসাদের ধ্বংসাবশেষ বিকা উপত্যকায় আনজার শহর প্রতিষ্ঠার সাথে সাধারণত প্রথম আল-ওয়ালিদকে সম্পর্কিত করা হলেও থিওফানস দ্য কনফেসারসহ অন্যান্য সূত্র অনুযায়ী আব্বাস ৭১৪ সালের হেমন্তে শহরটি প্রতিষ্ঠা করেন। এশিয়া মাইনরের গ্রিক শ্রমিকদেরকে একাজে নিয়োজিত করা হয়। এছাড়াও নেস্টরিয়ান ও কপ্টিক কর্মী ও কারিগরদেরকে নিয়োগ দেয়া হয়েছিল। ৭১৫ সালের শীতে কাজ বন্ধ হয়ে যায় এবং বসন্তে পুনরায় কাজ শুরু হয়। আনজারে একটি জামে মসজিদ ও একটি সরকারি আবাসস্থল (দার আল-ইমারা) নির্মিত হয়। প্রাচীন বালবিক শহরের সাথে নৈকট্যের কারণে এই শহর বিকা অঞ্চলের বিকল্প প্রশাসনিক কেন্দ্র হয়ে উঠে। কিন্তু ৭১৫ সালে প্রথম আল-ওয়ালিদ মারা যাওয়ার পর নতুন খলিফারা আব্বাসের প্রতি অণুকূল না হওয়ায় শহরে আব্বাসের পৃষ্ঠপোষকতা বজায় থাকেনি এবং শহরের ভবিষ্যত নির্মাণ কাজ সম্পন্ন করা সম্ভব হয়নি।   তথ্যসূত্র    উৎস            বিষয়শ্রেণী:৭ম শতাব্দীতে জন্ম বিষয়শ্রেণী:৭৫০-এ মৃত্যু বিষয়শ্রেণী:উমাইয়া রাজবংশ বিষয়শ্রেণী:উমাইয়া সেনাপতি বিষয়শ্রেণী:আরব সেনাপতি বিষয়শ্রেণী:আরব-বাইজেন্টাইন যুদ্ধের উমাইয়া ব্যক্তি বিষয়শ্রেণী:রোগাক্রান্ত হয়ে মৃত্যু বিষয়শ্রেণী:শহরের প্রতিষ্ঠাতা বিষয়শ্রেণী:বন্দী অবস্থায় মৃত বিষয়শ্রেণী:৮ম শতাব্দীর আরব ব্যক্তি বিষয়শ্রেণী:নগর প্রতিষ্ঠাতা বিষয়শ্রেণী:কারা হেফাজতে মারা যাওয়া ব্যক্তি
থাম্ব|শাজারাতুল হায়াতের দিকে যাওয়ার কাঁচা রাস্তা থাম্ব|রাতের বেলায় শাজারাতুল হায়াত বৃক্ষ  শাজারাতুল হায়াত (অনুবাদ: জীবনবৃক্ষ) হলো বাহরাইনে অবস্থিত ৪০০ বছরের পুরনো ৯.৭৫ মিটার (৩২ ফুট) উঁচু একটি শমীবৃক্ষ (বৈজ্ঞানিক নাম: Prosopis cineraria)। এটি বাহরাইনের সর্বোচ্চ বিন্দু জাবাল আদ-দুখান থেকে  ও রাজধানী মানামা থেকে  দূরত্বে জনশূন্য আরব মরুভূমির উপর একটি টিলায় অবস্থিত।  গাছটি প্রায় সময় ঘন সবুজ পাতায় আচ্ছাদিত থাকে। গাছটির বয়স এবং এই এলাকায় জন্মানো গুটিকয়েক বৃহত্তর গাছগুলোর একটি হওয়ায় এই বৃক্ষটি একটি জনপ্রিয় পর্যটনস্থানে পরিণত হয়েছে। প্রতি বছর প্রায় ৬৫ হাজার মানুষ এই বৃক্ষটি পরিদর্শনে আসেন। এর হলুদরঙা রজন সুগন্ধিত মোম, প্রসাধনী ও গাম তৈরিতে ব্যবহৃত হয়। এর ফল খাদ্য হিসেবে এবং জ্যাম ও ওয়াইন তৈরিতে ব্যবহৃত হয়।  বৃক্ষটি মরুভূমির চরম আবহাওয়ায় কীভাবে টিকে রয়েছে, তা অজানা। বাহরাইনে সারাবছর স্বল্প বৃষ্টি থেকে প্রায় বৃষ্টিশূন্য আবহাওয়া বিদ্যমান থাকে। গাছটির শিকড় প্রায়  গভীর, যা ভূগর্ভস্থ পানির নাগাল পাওয়ার জন্য যথেষ্ট। আবার অনেকের মতে, গাছটি বালুকা থেকে আর্দ্রতা শোষণ করার সক্ষমতা অর্জন করেছে। অন্যদিকে কেউ কেউ মনে করেন, গাছটি বাইবেলোক্ত ইডেনের বাগানের উপরে অবস্থিত। ফলে গাছটি অলৌকিকভাবে পানি লাভ করে।  ২০০৯ সালে বৃক্ষটিকে নতুন প্রাকৃতিক সপ্তাশ্চর্যের তালিকার জন্য মনোনীত করা হয়। তবে স্থানটি শীর্ষস্থান লাভে সক্ষম হয়নি৷  ২০১০ সালের অক্টোবর মাসে প্রত্নতত্ত্ববিদগণ বৃক্ষের আশেপাশে খনন করে ৫০০ বছরের পুরনো তৈজসপত্রের সন্ধান পান। এছাড়া ১৯৯০-এর দশকে ঐ স্থানের মাটি পরীক্ষা ও বৃক্ষচক্রীয় কালনিরূপণবিজ্ঞান থেকে জানা যায়, গানটি ১৫৮২ সালে রোপন করা হয়েছিল এবং এটি ছিল একটি একাশিয়া-জাতীয় গাছ।  ১৯৯১ সালের চলচ্চিত্র এল.এ. স্টোরি-তে এই বৃক্ষের উল্লেখ পাওয়া যায়। চলচ্চিত্রে স্টিভ মার্টিন বৃক্ষের এই স্থানটিকে পৃথিবীর সবচেয়ে আধ্যাত্মিক স্থান বলে উল্লেখ করেন।   আরও দেখুন   স্বতন্ত্র গাছের তালিকা   তথ্যসূত্র   বিষয়শ্রেণী:বাহরাইনের স্বতন্ত্র বৃক্ষ বিষয়শ্রেণী:বাহরাইনের পর্যটন
ভাইন () সংক্ষিপ্ত রূপের একটি ভিডিও উপস্থাপনামূলক পরিসেবা ছিল, যেখানে ব্যবহারকারীরা তাদের ক্রমাগত ধারণ করা ভিডিও ক্লিপ সমূহের ৬ সেকেন্ডের ভিডিও আদান-প্রদান করতে পারতো। ২০১২ সালের জুন মাসে পরিসেবাটি গঠিত হয়, এবং ২০১২ সালেই পরিসেবাটি আনুষ্ঠানিকভাবে চালু হওয়ার কিছুকাল পূর্বেই জনপ্রিয় মার্কিন মাইক্রোব্লগিং প্রতিষ্ঠান টুইটার এটিকে কিনে নেয়। ব্যবহারকারীর ভিডিও সমূহ ভাইনের সামাজিক যোগাযোগমাধ্যম দ্বারা প্রকাশ করা হত এবং সেগুলো অন্য সামাজিক যোগাযোগমাধ্যম সমূহেও শেয়ার করা যেত, যেগুলোর মধ্যে ফেইসবুক এবং টুইটার'ও অন্যতম ছিল। ভাইনের অ্যাপ দিয়ে অন্য ব্যবহারকারীর পোষ্ট করা ভিডিও ব্রাউজ করা যেত, এর সাথে বিভিন্ন ধরনের গ্রুপ সমূহে, এবং ট্রেন্ডিং, জনপ্রিও ভিডিও সমূহও ব্রাউজ করা যেত। ভাইন অন্যান্য সামাজিক যোগাযোগমাধ্যম ভিত্তিক ওয়েবসাইট সমূহের সাথেও প্রতিযোগিতায় টক্কর দিয়েছিল, যেগুলোর মধ্যে ইনস্ট্রাগ্রাম এবং মোবলি অন্যতম ছিল।  পরিসেবাটি চালু হয় ২০১৩ সালের ২৪শে ডিসেম্বর, ২০১৫ সালের ডিসেম্বর মাসের মমধ্যেই ভাইনের ২০০ মিলিয়ন সক্রিয় ব্যবহারকারী ছিল। ২০১৬ সালের ২৭শে অক্টোবর টুইটার ষোষণা করে যে, এটির অাপলোড দেবার অংশটি নিষ্ক্রিয় থাকবে, কিন্তু প্রেক্ষা এবং ডাউনলোডের অংশটি কাজ করবে। ২০১৭ সালের ২০শে জানুয়ারী, টুইটার সব ভাইন ভিডিও গুলো নিয়ে একটি ইন্টারনেট আর্কাইভ চালু করে, যার ফলে মানুষ পূর্বের ধারণকৃত ভাইন ভিডিওগুলি দেখা চালিয়ে যেতে পারে।  ২০১৭ সালের ডিসেম্বর মাসের খবর অনুযায়ী, ভাইনের সহ-প্রতিষ্ঠাতা ডম হোফম্যান ষোষণা করেন, তিনি ভাইনের উত্তরাধিকারী বা পরবর্তী সংস্করণ নিয়ে কাজ করা শুরু করেছেন, যেটির নাম ভি২(V2)। ভি২ টুইটারের সাথে সংসৃষ্ট নয়।   ভি২  ভাইনের সাবেক সহ-প্রতিষ্ঠাতা ডম হোফম্যান  ষোষণা করেন যে, তিনি একটি নতুন ধরনের সামাজিক যোগাযোগমাধ্যমের অনুক্রম বাজারে আনতে যাচ্ছেন, যেটি একটি নতুন এবং আরো উন্নমিত ভাইন সেবা প্রদান করবে। ভিডিও সমূহ ২ থেকে ৬.৫ সেকেন্ডের মধ্যে স্থিতিকালের হবে এবং ক্রমাগত ধারণ হতে থাকবে। ২০১৮ সালেই এটি চালু হওয়ার কথা রয়েছে তবে, বিভিন্ন সংবাদ থেকে দেখা যায় যে, হোফম্যান ইতোমধ্যেই নতুন কার্যক্রমটির জন্য বিভিন্ন সামাজিক গণমাধ্যমের ব্যক্তিত্বের কাছে কিছু ছড়িয়ে পরা কনটেন্ট জোগাড় করার আশায় যোগাযোগ করা শুরু করেছেন।   তথ্যসূত্র  বহিঃসংযোগ      বিষয়শ্রেণী:২০১৩-এ প্রতিষ্ঠিত ইন্টারনেট সম্পত্তি বিষয়শ্রেণী:২০১৭-এ বিলুপ্ত ইন্টারনেট সম্পত্তি বিষয়শ্রেণী:এন্ড্রোয়েড সফটওয়্যার বিষয়শ্রেণী:আইওএস সফটওয়্যার বিষয়শ্রেণী:টুইটার দ্বারা ক্রীত বিষয়শ্রেণী:ভিডিও পরিসেবা বিষয়শ্রেণী:টুইটারের পরিসেবা এবং অ্যাপলিকেশন বিষয়শ্রেণী:সামাজিক যোগাযোগমাধ্যম পরিসেবা বিষয়শ্রেণী:২০১৩-এর সফটওয়্যার বিষয়শ্রেণী:ইউনিভার্সাল উইন্ডোজ প্লাটফর্ম অ্যাপ বিষয়শ্রেণী:এক্সবক্স ওয়ান সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:২০১২-এর অধিগ্রহণ ও একত্রীকরণ বিষয়শ্রেণী:ভিডিও সফটওয়্যার বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস
চার্লস স্ট্রিকল্যান্ড স্ট্যান্ডিশ (মার্চ ১৭৯০ - ১০ জুন ১৮৬৩) একজন ব্রিটিশ হুইগ রাজনীতিবিদ ছিলেন।  স্ট্যান্ডিশ ১৮৩৭ সালের সাধারণ নির্বাচনে উইগানের জন্য প্রথম সংসদ সদস্য নির্বাচিত হন যেখানে তিনি নির্বাচনী এলাকার প্রতিনিধি হিসেবে দায়িত্ব পালন করেন। তিনি ১৮৪১ সাল পর্যন্ত এই আসনটি ধরে রেখেছিলেন যখন তিনি একটি নির্বাচনী প্রতিদ্বন্দ্বিতায় পরাজিত হন। যাইহোক, একটি নির্বাচনী পিটিশনের পর থমাস ব্রাইট ক্রসকে আসনমুক্ত করা হয়, উইগান নির্বাচনী এলাকার জন্য পুনরায় নির্বাচিত হন, সংসদ সদস্য হিসাবে তার ভূমিকা পুনরায় শুরু করেন। তিনি ১৮৪৭ সাল পর্যন্ত কাজ চালিয়ে যান, ১৮৪৭ সাল পর্যন্ত তিনি দায়িত্ব পালন করেন যখন তিনি তার সংসদীয় কর্মজীবনের সমাপ্তি চিহ্নিত করে পুনরায় নির্বাচন চাননি।  স্ট্যান্ডিশ ল্যাঙ্কাশায়ারের স্ট্যান্ডিশ হলের ম্যানরের লর্ড ছিলেন।   তথ্যসূত্র   বিষয়শ্রেণী:১৮৬৩-এ মৃত্যু বিষয়শ্রেণী:১৭৯০-এ জন্ম বিষয়শ্রেণী:ইংল্যান্ডের নির্বাচনী এলাকা থেকে হুইগ (ব্রিটিশ রাজনৈতিক দল) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১
থাম্ব| পল নিজন পল নিজোন (জন্ম ১৯ ডিসেম্বর ১৯২৯, বার্নে ) একজন সুইস শিল্পকলা ইতিহাসবিদ এবং লেখক।    জীবনী  একজন রাশিয়ান রসায়নবিদ এবং একজন সুইস মায়ের পুত্র,  স্কুল ছাড়ার পর তিনি বার্ন এবং মিউনিখ বিশ্ববিদ্যালয়ে শিল্পকলা, শাস্ত্রীয় প্রত্নতত্ত্ব এবং জার্মান ভাষা ও সাহিত্যের ইতিহাস অধ্যয়ন করেন।   তথ্যসূত্র    আরও পড়া       বহিঃসংযোগ    সুইস ন্যাশনাল লাইব্রেরির আর্কাইভ ডাটাবেস হেলভেটিক আর্কাইভসে পল নিজোনের সাহিত্য সম্পদ  সুইস ন্যাশনাল লাইব্রেরির ক্যাটালগ হেলভেটিক্যাটে পল নিজোনের এবং তার সম্পর্কে প্রকাশনা   ফরাসি ভাষায় অনূদিত কাজের তালিকা   পি. নিজোনের সাথে সাক্ষাৎকার (জার্মান ভাষায়) বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক বিষয়শ্রেণী:জীবিত ব্যক্তি বিষয়শ্রেণী:১৯২৯-এ জন্ম বিষয়শ্রেণী:সুইজারল্যান্ডীয় সাহিত্যিক বিষয়শ্রেণী:সুইজারল্যান্ডীয় শিল্পকলা ইতিহাসবিদ বিষয়শ্রেণী:মিউনিখ লুডভিগ ম্যাক্সিমিলিয়ান বিশ্ববিদ্যালয়ের প্রাক্তন শিক্ষার্থী
ইন্দ্র ভিলা (তামিল: இந்திர விழா, অর্থ: 'ইন্দ্র উৎসব'), যা কখনও কখনও ইন্দ্র বিসা নামেও উল্লেখ করা হয়, এটি একটি ঐতিহাসিক হিন্দু উৎসব ছিল যা সংগম যুগে (খ্রিস্টপূর্ব ২য় শতক – খ্রিস্টীয় ৩য় শতক) তামিলকমে উদযাপিত হতো। এই উৎসব বেন্ধন (ইন্দ্র)-এর সম্মানে পালন করা হতো, যিনি মারুতম ভূমির দেবতা হিসাবে বিবেচিত।  ইতিহাস চোল সাম্রাজ্যের অধিবাসীরা কাবেরীপট্টিনমে এই উৎসব উদযাপন করতেন, আর পাণ্ড্যরা এটি মাদুরাই-তে পালন করতেন।சின்னமனூர் செப்பேடுகள் এই উৎসবের উল্লেখ প্রাচীন তামিল মহাকাব্য শিলাপ্পদিকারম ও মনিমেকলাই-এ পাওয়া যায়। চোল ও পাণ্ড্য শাসকদের রাজত্বকালে এটি রাজকীয় উৎসব হিসেবে স্বীকৃত ছিল এবং রাজপরিবারের তত্ত্বাবধানে আয়োজিত হতো।மணிமேகலை, விழாவறை காதைhttp://www.tamilvu.org/courses/degree/p104/p1041/html/p1041333.htm Indra festival উভয় মহাকাব্যে উল্লেখ করা হয়েছে যে, ইন্দ্র উৎসব চোল রাজাদের দ্বারা কাবেরীপট্টিনমে অত্যন্ত জাঁকজমকের সঙ্গে উদযাপিত হতো। যা "হাজার-চক্ষুর দেবতার উৎসব" নামে পরিচিত ছিল। উৎসবের সূচনা "বিসা কালকল" নামে পরিচিত এবং হাতির পিঠে রাখা ড্রাম বাজিয়ে আনুষ্ঠানিকভাবে ঘোষণা করা হতো।  কিংবদন্তি মনিমেকলাই অনুসারে ঋষি অগস্ত্য একসময় কাবেরীপট্টিনমের জনগণকে এক দুর্ভিক্ষের সময় সাহায্য করেছিলেন। তিনি চোল রাজা তোডিট্টোল সেম্বিয়ানকে পরামর্শ দেন যে, ইন্দ্রকে তুষ্ট করতে তাঁর সম্মানে একটি উৎসব উদযাপন করা উচিত, যাতে দেবতা এই নগরীতে বৃষ্টি আনতে পারেন। রাজা এই পরামর্শ অনুসারে ইন্দ্রের জন্য এক বৃহৎ উৎসবের আয়োজন করেন। এর ফলে শহরে বৃষ্টি হয় এবং সমৃদ্ধি ফিরে আসে। এরপর থেকে রাজপরিবারের উত্তরাধিকারীরা প্রতি বছর চৈত্র মাসে ২৭ দিনব্যাপী এই উৎসব উদযাপন করতে থাকেন। একটি ভিন্ন কিংবদন্তি অনুসারে, একবার চোল রাজা নেডুমকিল্লি ইন্দ্র বিসা উৎসব উদযাপন করতে ব্যর্থ হন। এর ফলে দেবতার ক্রোধ রাজ্য ও রাজার ওপর নেমে আসে। এই অভিশাপের কারণে সমুদ্র উঠে এসে কাবেরীপট্টিনমের বিখ্যাত বন্দরনগরী গ্রাস করে নেয় এবং নগরীর সকল অধিবাসী দুর্ভোগে পড়ে।  বর্তমান সময়ে কৃষিভিত্তিক ইন্দ্র বিসা উৎসবের বেশিরভাগ আচার-অনুষ্ঠান বোগি পঙ্গল উৎসবের সঙ্গে সম্পর্কিত, যা ইন্দ্রের প্রতি নিবেদিত দিন হিসেবে পালিত হয় এবং ঋতুভিত্তিক উৎসবের ঐতিহ্য সংরক্ষণ করে। স্থানীয়ভাবে, ইন্দ্র বিসা প্রতি বছর কামাক্ষী অম্মান মন্দিরে (কালিমাদাই, সিঙ্গানাল্লুর, কোয়েম্বাটোর) উদযাপিত হয়। এছাড়াও রাজাপালয়মে প্রতি বছর ভেনকুদাই (সাদা ছাতা) উৎসব পালন করা হয়। যেখানে ইন্দ্রের শ্বেত ছাতা ও তাঁর বাহন ঐরাবত-এর প্রতীক ব্যবহৃত হয়, যা প্রাচীন ইন্দ্র বিসা উৎসবের স্মারক হিসেবে উদযাপিত হয়।  কৃষি সম্প্রদায় নয়্যাল নদীর তীরবর্তী অঞ্চলে প্রতি বছর আনি মাসে চারা রোপণ উৎসব উদযাপন করে। এটি ইন্দ্র বিসা উৎসবের একটি অংশ হিসেবে পালিত হয়। এই উৎসবের উল্লেখ "পেরুর পুরাণম"-এ কাচিয়াপ্প মুনিভরের লেখায় পাওয়া যায়।  আরো দেখুন   পোঙ্গল  সংক্রান্তি তথ্যসূত্র  উদ্ধৃত কাজ    বিষয়শ্রেণী:তামিল উৎসব বিষয়শ্রেণী:হিন্দু উৎসব বিষয়শ্রেণী:ইন্দ্র
বেলিয়ল কলেজ () হল ইংল্যান্ডের অক্সফোর্ড বিশ্ববিদ্যালয়ের অন্যতম সদস্য কলেজ। এটি অক্সফোর্ডের প্রাচীনতম কলেজগুলির একটি। ১২৬৩ খ্রিস্টাব্দে ডারহ্যাম কাউন্টির বার্নার্ড দুর্গের মালিক প্রথম জন ডে বেলিয়ল এই কলেজ প্রতিষ্ঠা করেন। প্রতিষ্ঠার জন্য প্রয়োজনীয় অর্থসাহায্যও তিনিই করেছিলেন। ১২৬৮ সালে ডে বেলিয়লের মৃত্যুর পর তাঁর বিধবা পত্নী ডার্ভোরভিলাও আরও অনুদান দিয়ে এবং বিধি প্রণয়ন করে কলেজ প্রতিষ্ঠার কাজ সম্পূর্ণ করতে সহায়তা করেন। উল্লেখ্য, ডার্ভোরভিলার বিষয়সম্পত্তির পরিমাণ তাঁর স্বামীর চেয়ে অনেক বেশি ছিল। তাঁকেও এই কলেজে সহ-প্রতিষ্ঠাতা মনে করা হয়।  এই কলেজের প্রাক্তন শিক্ষার্থীদের মধ্যে রয়েছেন যুক্তরাষ্ট্রের বর্তমান প্রধানমন্ত্রী বরিস জনসন, তিনজন প্রাক্তন প্রধানমন্ত্রী (এইচ. এইচ. এইচ. অ্যাসকুইথ, হ্যারোল্ড ম্যাকমিলান ও এডওয়ার্ড হিথ), নরওয়ের পঞ্চম হারাল্ড,, জাপানের সম্রাজ্ঞী মাসাকো, পাঁচ নোবেল বিজয়ী, বেশ কয়েকজন লর্ডস অফ অ্যাপিল ইন অর্ডিনারি ও বহু-সংখ্যক সাহিত্যিক ও দার্শনিক। শেষোক্ত দুই শ্রেণির বুদ্ধিজীবীদের মধ্যে উল্লেখযোগ্যেরা হলেন শোঘি এফেন্দি, অ্যাডাম স্মিথ, গেরার্ড ম্যানলি হপকিনস ও অলডাস হাক্সলি। বাইবেলের ইংরেজি অনুবাদক জন ওয়েক্লিফ ১৩৬০-এর দশকে এই কলেজের মাস্টার ছিলেন।  তথ্যসূত্র  আরও পড়ুন    বহিঃসংযোগ   Balliol College  Junior Common Room (undergraduate students)  Middle Common Room (graduate students)  A virtual tour of Balliol College (360° photographs)   Balliol College Dining Hall (zoomable image)  Balliol College History & Archives      বিষয়শ্রেণী:অক্সফোর্ড বিশ্ববিদ্যালয়ের কলেজ বিষয়শ্রেণী:অক্সফোর্ড বিশ্ববিদ্যালয়ের ভবন ও স্থাপনা বিষয়শ্রেণী:১৩শ শতাব্দীতে প্রতিষ্ঠিত শিক্ষাপ্রতিষ্ঠান
ধাতুকল্প বা অর্ধধাতু অথবা উপধাতু বা অপধাতু হলো একধরনের  মৌলিক পদার্থ, যা ধাতু ও অধাতুর মাঝামাঝি বা একই সাথে উভয়ের ধর্ম প্রকাশ করে। ধাতুকল্পের কোনও নির্দিষ্ট সংজ্ঞা না থাকলেও, রসায়নবিদ্যায় এই শব্দটি বহুল ব্যবহৃত। সাধারনভাবে ৬ টি মৌলকে ধাতুকল্প হিসেবে ধরা হয়। যেগুলি হলো: বোরন, সিলিকন, জার্মেনিয়াম, আর্সেনিক, অ্যান্টিমনি এবং টেলুরিয়াম। আরও ৫ টি মৌল, যাদের ধাতুকল্প বলা যেতে পারে, তারা হলো: কার্বন, অ্যালুমিনিয়াম, সেলেনিয়াম, পোলোনিয়াম এবং অ্যাস্টাটিন।  ধাতুর মত দেখতে হলেও ধাতুকল্পগুলি সাধারণত ভঙ্গুর হয় এবং এদের তড়িত্‍ পরিবাহিতা কম হয়। রাসায়নিক বিক্রিয়ায় ধাতুকল্প বেশিরভাগ ক্ষেত্রেই অধাতুর মতো আচরণ করে।  বিষয়শ্রেণী:মৌলিক পদার্থ বিষয়শ্রেণী:রসায়ন thumb|ধাতুকল্প বোরন|কেন্দ্র|345x345পিক্সেল   তথ্যসূত্র   বিষয়শ্রেণী:অপধাতুসমূহ বিষয়শ্রেণী:ধাতু বিষয়শ্রেণী:পর্যায় সারণি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  মেরাজ (আলাপ) ১৬:২৯, ৩১ মার্চ ২০২০ (ইউটিসি) আলিনা হেনেসি   – (অপসারণের প্রস্তাবনা দেখুনলগ দেখুন) () উল্লেখযোগ্যতা প্রমাণে কোন নির্ভরযোগ্য তথ্যসূত্র প্রদান করা হয়নি। :en:WP:WikiProjectPornography#Sources অনুসারে চলচ্চিত্র পর্যালোচনা ও প্রাপ্তবয়স্ক শিল্পের খবরের জন্য নির্ভরযোগ্য হলেও তাদের মডেলদের প্রোফাইল অন্য ওয়েবসাইট থেকে কপি করায় এভিএনকেও এক্ষেত্রে নির্ভরযোগ্য বলা যায় না। ~ইসমাইল (আলাপ) ০০:৪৫, ৭ মার্চ ২০২০ (ইউটিসি) অপসারণে  নয়। উল্লেখযোগ্যতা প্রমাণে যথেষ্ট তথ্যসূত্র রয়েছে। নিবন্ধটিকে চাইলে সম্প্রসারণ করে তথ্য বাড়ানো যেতে পারে।-IqbalHossain (আলাপ) ১৩:১৪, ৩১ মার্চ ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
বিলমার এনরিকে বারিয়স তেরান (জন্ম: ১৬ অক্টোবর ১৯৯৩) হলেন একজন কলম্বিয় পেশাদার ফুটবলার, যিনি আর্জেন্টিনীয় ক্লাব বোকা জুনিয়র্স এবং কলম্বিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।http://www.goal.com/en-gb/amp/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb   সম্মাননা দেপোর্তেস তোলিমা   কোপা কলম্বিয়া: ২০১৪  বোকা জুনিয়র্স  আর্জেন্টাইন প্রিমেরা দিভিসিওন: ২০১৬–১৭  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কলম্বীয় ফুটবলার বিষয়শ্রেণী:কলম্বিয়ার আন্তর্জাতিক ফুটবলার বিষয়শ্রেণী:কলম্বীয় প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:Deportes Tolima footballers বিষয়শ্রেণী:বোকা জুনিয়র্সের খেলোয়াড় বিষয়শ্রেণী:ক্যাতেগোরিয়া প্রিমেরা এ খেলোয়াড় বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:Expatriate footballers in Argentina বিষয়শ্রেণী:২০১৬ গ্রীষ্মকালীন অলিম্পিকের ফুটবলার বিষয়শ্রেণী:Olympic footballers of Colombia বিষয়শ্রেণী:People from Cartagena, Colombia বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:রাশিয়ায় প্রবাসী ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
স্তেলা কিরিয়াকিদৌ (; জন্ম ১০ মার্চ ১৯৫৬), হলেন একজন সাইপ্রাসীয় মনোবিদ রাজনীতিবিদ, যিনি প্রথম সাইপ্রাসীয় ও তৃতীয় নারী হিসেবে ইউরোপীয় কাউন্সিলের পার্লামেন্টারি অ্যাসেম্বলির সভাপতি হিসেবে দায়িত্ব পালন করেছেন।Η Στέλλα Κυριακίδη εξελέγη Πρόεδρος της ΚΣΣΕ    জীবনী স্তেলা কিরিয়াকিদৌ ১৯৫৬ সালে সাইপ্রাসের রাজধানী নিকোসিয়ায় জন্মগ্রহণ করেন। তিনি পেশায় একজন মনোবিদ। তিনি যুক্তরাজ্যের রিডিং বিশ্ববিদ্যালয় ও ম্যানচেস্টার বিশ্ববিদ্যালয়ে পড়াশোনা করেছেন। তিনি ১৯৭৬ সাল থেকে ২০০৬ সাল পর্যন্ত দেশটির স্বাস্থ্য মন্ত্রণালয়ে কর্মরত ছিলেন।Στέλλα Κυριακίδου Βιογραφικό Σημείωμα    ২০১৩ সাল থেকে তিনি দেশটির রাজনৈতিক দল ডেমোক্রেটিক র‍্যালির সহসভাপতি হিসেবে দায়িত্ব পালন করছেন।ΜΕΛΗ ΕΚΤΕΛΕΣΤΙΚΟΥ ΓΡΑΦΕΙΟΥ    ১৯৯৯ সালে তিনি সাইপ্রাসের প্রথম স্তন ক্যান্সার প্রতিরোধী আন্দোলনের সভাপতি হিসেবে যুক্ত হন এবং ২০১৬ সাল থেকে তিনি জাতীয় ক্যান্সার প্রতিরোধী পরিকল্পনা কমিটির সভাপতি হিসেবে নিযুক্ত হন।Stella Kyriakides elected PACE President  ২০১২ সাল থেকে তিনি ইউরোপীয় কাউন্সিলের পার্লামেন্টারি অ্যাসেম্বলির সাইপ্রাসীয় প্রতিনিধি দলের প্রধান হিসেবে যুক্ত আছেন। ২০১৮ সালে তিনি প্রথম সাইপ্রাসীয় ও তৃতীয় নারী হিসেবে ইউরোপীয় কাউন্সিলের পার্লামেন্টারি অ্যাসেম্বলির সভাপতি হিসেবে নির্বাচিত হন। এরপর, সভাপতি হিসেবে দায়িত্ব পালন শেষ হবার পর ২০১৮ সালের জানুয়ারিতে আরো সতের জনের সাথে ইউরোপীয় কাউন্সিলের পার্লামেন্টারি অ্যাসেম্বলির সহসভাপতি হিসেবে নিযুক্ত হন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:ম্যানচেস্টার বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিকোসিয়ার রাজনীতিবিদ বিষয়শ্রেণী:রিডিং বিশ্ববিদ্যালয়ের প্রাক্তন শিক্ষার্থী বিষয়শ্রেণী:সাইপ্রাসীয় ইউরোপীয় কমিশনার বিষয়শ্রেণী:২১শ শতাব্দীর সাইপ্রাসীয় নারী রাজনীতিবিদ বিষয়শ্রেণী:২১শ শতাব্দীর সাইপ্রাসীয় রাজনীতিবিদ বিষয়শ্রেণী:নারী ইউরোপীয় কমিশনার বিষয়শ্রেণী:নারী মনোবিজ্ঞানী